
Ministru kabineta rīkojums Nr. 866
Rīgā 2022. gada 6. decembrī (prot. Nr. 62 21. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Nacionālajai elektronisko plašsaziņas līdzekļu padomei un Sabiedrisko elektronisko plašsaziņas līdzekļu padomei 377 074 euro, lai segtu elektroenerģijas papildu izmaksas par programmu izplatīšanu virszemes apraidē 2022. gadā, tai skaitā:
· 1.1. Nacionālajai elektronisko plašsaziņas līdzekļu padomei 175 001 euro, lai segtu elektroenerģijas papildu izmaksas par bezmaksas zemes apraidē ciparformātā izplatāmās televīzijas programmas nodrošināšanu virszemes apraidē 2022. gadā;
· 1.2. Sabiedrisko elektronisko plašsaziņas līdzekļu padomei 202 073 euro, lai Latvijas Radio segtu elektroenerģijas papildu izmaksas par programmu izplatīšanu virszemes apraidē 2022. gadā.
· 2. Nacionālajai elektronisko plašsaziņas līdzekļu padomei un Sabiedrisko elektronisko plašsaziņas līdzekļu padomei sagatavot un normatīvajos aktos noteiktajā kārtībā iesniegt Finanšu ministrijā pieprasījumus par līdzekļu piešķiršanu atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

